Практическа задача за 9. Б клас – Системи за глобално позициониране

С възможностите на програмата Google maps изгответе презентация с маршрута за посещение на топ 3 забележителности на Виена/Будапеща/Париж/Москва/Барселона/Лондон/Рим Начинът, по който ще става придвижването за достигане на определените места, да бъде с градския транспорт и/или пеша.

Указания:

Изберете 3 забележителности от съответния град. Нека едната да бъде отправната ви точка. Създайте маршрут от нея до втората забележителност и от нея до третата забележителност – маршрута да бъде с описание и използване на градски транспорт.

Изисквания към презентацията:

* Първи слайд - тема и вашето име
* Втори слайд – информация за отправната ви точка – географски координати, официален сайт, снимка/и, кратка информация
* Трети слайд – маршрут от отправната точка до втората забележителност – с карта и кратко описание на маршрута
* Четвърти слайд – информация за втората забележителност /аналогична като за отправната точка/
* Пети слайд – маршрут от отправната точка до третата забележителност /аналогично на трети слайд/
* Шести слайд – информация за третата забележителност /аналогично на втори и четвърти слайд/
* Седми-осми слайд – повече за дадения град – обобщение – напр. Тук представих само три от забележителностите на …….., но може/заслужава да се посетят и други - само изреждане и/или снимки на други интересни забележителности

Технически изисквания:

* 7-8 слайда
* Подходящ шаблон
* Подходящ шрифт
* Подходящи цветове
* Еднакъв стил
* Висококачествени изображения

Критерии за оценяване:

* Вярност на намерената информация
* Темата да отговаря на зададената
* Цялостно стилово оформление на презентацията - Спазени технически изисквания
* Спазване на книжовноезиковите норми на българския език
* Синхронност при представянето: съчетаване на слово, средства за невербално общуване с аудиторията и технологията (компютъра)
* Обогатяване на информацията от екрана с допълнителни разяснения

Система за оценяване на презентацията

Съдържателни аспекти –10 т

Технологични аспекти –10 т

Презентиране – 10 т

Скала за оценяване:

|  |  |  |
| --- | --- | --- |
| Точки: |  | Оценка |
| 0-6 |  | Слаб 2 |
| 7-11 |  | Среден 3 |
| 12-18 |  | Добър 4 |
| 19-24 |  | Много добър 5 |
| 25-30 |  | Отличен 6 |